पुलिस का मानना है कि 28 साल का हसीब अहमद नाम का यह व्यक्ति टैविस्टॉक स्केवयर में बस पर हुए हमले में मारा गया है.

डबल डेकर बस पर हुए इस हमले में तेरह लोग मारे गए थे.

उधर, गुरूवार, सात जुलाई को हुए बम धमाकों में मारे गए लोगों की याद में आज यूरोप के कई देशों में दो मिनट का मौन रखा रखकर श्रद्धांजलि दी गई.

इस बीच ब्रिटेन के युवराज चार्ल्स ने देश के मुसलमानों से कहा है कि वे मुस्लिम समुदाय में ऐसे लोगों को उखाड़ फेकें जो नफ़रत और कड़वाहट की सीख देते हैं.

युवराज चार्ल्स ने ब्रिटेन के डेली मिरर अख़बार में लिखा है कि लंदन बम धमाकों ने देश के युवाओं के मन पर गहरी छाप छोड़ी है.

युवराज चार्ल्स ने प्रधानमंत्री टोनी ब्लेयर के उस बयान से सहमति जताई कि ये बम धमाके करके हमलावरों ने इस्लाम को बदनाम किया है.

उधर आज ब्रिटेन भर में दुकानें, कार्यालय और फ़ैक्टरियाँ ठीक 12 बजे दो मिनट के लिए शांत हो हो गईं. परिवहन व्यवस्था भी दो मिनट के लिए  रोक दी गई.

उन हमलों में लंदन की परिवहन व्यवस्था को ही निशाना बनाया गया था और धमाके तीन भूमिगत रेलों और एक बस में हुए थे.

लंदन में पिछले गुरुवार को हुए धमाकों में कम से कम 52 लोग मारे गए और 700 से ज़्यादा घायल हो गए. 

मृतकों के सम्मान में लंदन के मशहूर ट्रैफ़ैल्गर स्क्वेयर पर शाम को एक प्रार्थना सभा का भी आयोजन किया जाएगा.

यूरोप से बाहर इंडोनेशिया के बाली शहर में भी प्रार्थना सभा का आयोजन किया जाएगा. बाली वही शहर है जहाँ 2002 में रात्रि क्लब में बम हमले हुए थे जिनमें 200 से ज़्यादा लोगों की जानें गई थीं.

चिंता

वेस्ट यॉर्कशर के लीड्स शहर में भी धार्मिक और राजनीतिक लोग मृतकों को श्रद्धांजलि देने के लिए सिटी सेंटर में इकट्ठा हुए.

पुलिस ने लंदन धमाकों के सिलसिले में जिन चार संदिग्ध हमलावरों की पहचान की है, उनमें से तीन लीड्स के ही रहने वाले थे.



लेकिन लीड्स स्थित बीबीसी संवाददाता का कहना है कि एकजुटता प्रदर्शित करने वाले इस आयोजन के बीच यहाँ के मुसलमानों में ये भी डर है कि कहीं बदले की भावना से उन्हें निशाना न बनाया जाए.

आयोजकों का कहा था कि वे चाहते हैं कि लोग अपने घरों, दफ़्तरों और दुकानों से बाहर आएँ और साथ खड़े होकर दो मिनट का मौन रखें.

लंदन के मेयर केन लेविंग्स्टोन ने इसे 'आतंवादियों को सीधी चुनौती' की संज्ञा दी. 

छापा

इस बीच पुलिस ने लंदन बम धमाकों के सिलसिले में शहर के... \n\nउपरोक्त लेख के लिए मुझे एक अच्छा शीर्षक दें।
चौथे हमलावर का पता चला